กรมศุลฯเน้น ซิงเกิลวินโดว์ ช่วยผู้ส่งออก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ศุลกากรเดินหน้าพัฒนาระบบ National Single Window ช่วยผู้ส่งออกนำเข้า ลดต้นทุนเพิ่มความรวดเร็วในการทำงาน
นายประสงค์ พูนธเนศ อธิบดีกรมศุลกากร เปิดเผยว่า กรมศุลกากรและสภาอุตสาหกรรมแห่งประเทศไทย (ส.อ.ท.) ร่วมมือกันพัฒนาการเชื่อมโยงข้อมูลอิเล็ก ทรอนิกส์ เพื่อรองรับแผนพัฒนาระบบ National Single Window (NSW) เพื่อต่อยอดการพัฒนาระบบออกใบรับรองแหล่งกำเนิดสินค้า และเอกสารต่างๆ ของ ส.อ.ท. ให้เป็นระบบอิเล็กทรอนิกส์ออนไลน์ และเป็นมาตรฐานสากล เพื่อให้สอดคล้องกับยุทธศาสตร์โลจิสติกส์ของไทย 
อธิบดีกรมศุลกากร กล่าวว่า NSW จะช่วยอำนวยความสะดวก และลดต้นทุนการนำเข้าส่งออกซึ่งจะช่วยเพิ่มขีดความสามารถในการแข่งขันทางการค้าของประเทศอย่างยั่งยืน
อย่างไรก็ตาม การพัฒนาระบบ NSW ถือเป็นการวางระบบด้านโลจิสติกส์ของไทยให้มีมาตรฐานมากขึ้น โดยที่ผ่านมากระทรวงการคลังก็เร่งผลักดันให้ระบบดังกล่าวเกิดขึ้น ซึ่งรัฐบาลได้ตั้งคณะกรรมการขึ้นมาติดตามด้วย โดยเบื้องต้นคาดว่าการพัฒนาระบบดังกล่าวน่าจะเสร็จก่อนปี 2558 เพื่อรองรับการเป็นประชาคมเศรษฐกิจอาเซียน (AEC) ในอนาคต
ก่อนหน้านี้ นายกรัฐมนตรี กล่าวว่า รัฐบาลจะเร่งผลักดันการเชื่อมต่อระบบขนส่งสินค้าโลจิสติกส์ผ่านระบบราง การค้าชายแดน และการทำอาเซียน ซิงเกิล วินโดว์ กับ สมาชิกอาเซียน เพื่อความสะดวกทางการค้าการส่งออกนำเข้า